	[image: image4.jpg]



	[image: image5.png]Wz
Kyneay

Mopowtikd Mpaweio Kunplakic MpeoBeiac






	[image: image2.jpg]



	[image: image3.png]Wz
Kyneay

Mopowtikd Mpaweio Kunplakic MpeoBeiac







	Παρουσίαση του μυθιστορήματος
του Ζαχαρία Μαυρή
Ένας μικρός ήλιος σε βαθύ σκοτάδι
στο Σπίτι της Κύπρου

Την Πέμπτη 18 Οκτωβρίου 2018 και ώρα 19:00, το Σπίτι της Κύπρου και οι Εκδόσεις Αφή θα παρουσιάσουν, στο Σπίτι της Κύπρου, Ξενοφώντος 2Α Σύνταγμα, το μυθιστόρημα του Ζαχαρία Μαυρή, ΕΝΑΣ ΜΙΚΡΟΣ ΗΛΙΟΣ ΣΕ ΒΑΘΥ ΣΚΟΤΑΔΙ.
Για το βιβλίο θα μιλήσει ο ακαδημαϊκός, εκδότης κ. Μίμης Α. Σοφοκλέους.

Αποσπάσματα από το βιβλίο θα διαβάσει ο ποιητής και σκηνοθέτης Πάνος Κυπαρίσσης. 
Το βιβλίο είναι μια φανταστική, αλλά πιθανή, ιστορία ενός αγνοούμενου της Τουρκικής εισβολής. Περιγράφει τη ζωή του ήρωα από τα μαθητικά του χρόνια ως τον θάνατό του, μερικά χρόνια μετά την αιχμαλωσία του. Περιέχει ιστορικά στοιχεία αναμειγμένα με προσωπικές εμπειρίες και συναισθηματικά βιώματα του συγγραφέα. Σκιαγραφεί χαρακτήρες, που αλληλεπιδρούν, συνεργάζονται και αντιμάχονται σε καταστάσεις ειρήνης αλλά και βίαιων γεγονότων. Στην πλοκή του προβάλλονται και δοκιμάζονται διαχρονικές αρχές και αξίες χωρίς να γίνεται αναφορά σ' αυτές.

Ο Ζαχαρίας Μαυρής γεννήθηκε στην Αίγυπτο το 1946. Οι γονείς του εγκαταστάθηκαν στην Κύπρο όταν ήταν δυόμιση χρονών. Φοίτησε στο Λανίτειο γυμνάσιο Λεμεσού, και στο Πανεπιστήμιο Αθηνών σπουδάζοντας Φυσική. Υπηρέτησε στη Μέση εκπαίδευση σαν καθηγητής Φυσικής. Του άρεσε πάντα να γράφει. Το έναυσμα για την ουσιαστική ενασχόληση με την λογοτεχνία, του το έδωσε η συναισθηματική φόρτιση από τη ξαφνική απώλεια της αγαπημένης του γυναίκας.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

